Kieserregistrasie verloop glad op Dag 2Die Onafhanklike Verkiesingskommissie (OVK) het Sondag gesê die tweede dag van kieserregistrasie verloop glad. “Dit gaan goed met die proses. Omdat dit ‘n Sondag is probeer ons mense oorreed om seker te maak dat hulle registreer om te stem,” het Kate Bapela, woordvoerder van die OVK, gesê. Daar is reeds talle mense wat Saterdag en Sondag geregistreer het, maar die kommissie wil seker maak dat almal registreer om aan die algemene verkiesing in 2014 deel te neem. Altesaam 22 263 registrasiepunte is van 08:00 tot 17:00 oop. Indien jy onseker is of jy geregistreer is om te stem of waar jy geregistreer is om te stem, kan jy ‘n SMS na 32810 stuur met jou identiteitsnommer (R1-00 per SMS). Besoek die OVK se webwerf om die registrasiepunt naaste aan jou op te spoor. Lees ook: Enkele onderbrekings by registrasiepunte Registrasie in Bekkersdal gesluit weens geweld